b'\n_START_ARTICLE_\nRa\xc4\x8dka Puha\xc4\x8dka\n_START_SECTION_\nVsebina pravljice\n_START_PARAGRAPH_\nGovori o \xc4\x8dasu, ko so bili avtomobili na cesti redki, \xc5\xa1e manj je bilo avtobusov. \xc4\x8ce so ljudje hoteli potovati, so se peljali z vlakom. Tak vlak je bila lokomotiva Ra\xc4\x8dka Puha\xc4\x8dka. \xc4\x8ce jo je \xc4\x8dlovek od dale\xc4\x8d pogledal, kako sope \xc4\x8dez ravno polje, je bila videti kot ra\xc4\x8dka, ki plava po ribniku. Tako je dobila ime. Bila je lokomotiva, ki je ljudi preva\xc5\xbeala v Ljubljano na delo in \xc5\xa1olarje v \xc5\xa1olo._NEWLINE_V zgodbi spoznamo gospo \xc5\xbdargijevo in gospoda Kova\xc4\x8da, ki se redno vozita na delo, \xc5\xa1olarje, ki so bili najbolj veseli, ko so zaradi Ra\xc4\x8dke Puha\xc4\x8dke zamudili v \xc5\xa1olo. Prometnik Pepe je poznal vsakega in vedel na kateri vlak mora. \xc4\x8ce je kdo zaspal, je Pepe stisnil lopar\xc4\x8dek pazduho in \xc4\x8dakal dokler ni pri\xc5\xa1el. Osrednji dogodek pripoveduje o klancu pred Ljubljano, ki je lokomotivi predstavljal najve\xc4\x8dji problem. Tako se je morala Ra\xc4\x8dka Puha\xc4\x8dka vrniti na ravnino in vzeti zalet, da je lahko pri\xc5\xa1la do Ljubljane._NEWLINE_\xc4\x8cistilke, ki so skrbele za \xc4\x8disto\xc4\x8do vlakov, so pogostokrat nanjo pozabile. Bila je namre\xc4\x8d na \xc5\xa1esti progi in \xc4\x8distilke so se preve\xc4\x8d zamudile \xc5\xbee z vlaki na sprednjih tirih. Tako je bila Ra\xc4\x8dka vsa umazana, klopi so bile \xc4\x8drne od saj in \xc5\xa1ipe okajene od dima. Le enkrat se je zgodilo, da so jo preeusmerili na prvi tir4. Takrat so jo tako o\xc4\x8distile, da jo potniki skoraj niso prepoznali._NEWLINE_Danes Ra\xc4\x8dka Puha\xc4\x8dka ne vozi ve\xc4\x8d. Stoji na plo\xc5\xa1\xc4\x8dadi pred \xc5\xbeelezni\xc5\xa1ko postajo in se razkazuje radovednim otrokom.\n_START_SECTION_\nO likih\n_START_PARAGRAPH_\nRA\xc4\x8cKA PUHA\xc4\x8cKA Ra\xc4\x8dka Puha\xc4\x8dka ozna\xc4\x8duje predmet preteklosti, ki ga danes niti opazimo ne ve\xc4\x8d. Ra\xc4\x8dka Puha\xc4\x8dka je takrat predstavljala pomemben \xc4\x8dlen vsakdanjika ljudi, saj so jo uporabljali za prevoz in bi se brez nje ljudje le te\xc5\xbeko zna\xc5\xa1li. Zaradi napredka pa so jo zamenjala vozila in danes ve\xc4\x8d nima ve\xc4\x8djega pomena._NEWLINE_GOSPA \xc5\xbdARGIJEVA Predstavlja takratno me\xc5\xa1\xc4\x8dansko gospo. Vlak je uporabljala za odhod na delo. V vagonu si je vedno pogrnila prti\xc4\x8d, da je lahko sedla na klop. Vsako nedeljo se je odpeljala v kavarno, da je posedela na stolu pri oknu, popila kavo, prelistala dunajske \xc4\x8dasopise in poklepetala s prijateljicami._NEWLINE_GOSPOD KOVA\xc4\x8c Predstavlja me\xc5\xa1\xc4\x8danskega gospoda. Na postaji vedno pokadi cigareto s sprevodnikom. Ni imel rad, \xc4\x8de so ob\xc4\x8dutljive gospe vihale nosove nad njegovim dimom._NEWLINE_PROMETNIK PEPE_NEWLINE_Poznal je vsakega potnika, za vsakega je vedel na kateri vlak mora. Ko je z rde\xc4\x8do kapo in z lopar\xc4\x8dkom v rokah stopil iz pisarne, je s pogledom preletel vsa okna in plo\xc5\xa1\xc4\x8dadi.'